cyanic-selkie/wikianc huggingface dataset:
நெரிகா
கல்வி
பன்னாட்டுப் பள்ளி பெங்களூர் (டிஐஎஸ்பி), இன்வென்ச்சர் அகாடமி மற்றும் கிரீன் வுட் உயர் பன்னாட்டுப் பள்ளிகள் இங்கு அமைந்துள்ளன. கிராமவாசிகளின் கல்வியறிவு 70% உள்ளது.
நெரிகே ஒரு பன்பாட்டு செழுமை சார்ந்த கிராமம். நாட்டுப்புற கலாச்சாரம் இன்னும் இங்கு உயிர்ப்புடன் உள்ளது. நாடக ரங்கா, டோலு குனித்தா மற்றும் பிற கலைகளுக்காக இளைஞர்கள் அணிகளை உருவாக்கியுள்ளனர்.
நிதி
ஊராட்சி அலுவலகத்தின் பின்புறம் தேனா வங்கி பணிகள் 01.01.2014 முதல் துவங்கின. கிளையின் பெயர் நெரிகா, ஐஎம்எஸ் குறியீடு BKDN0611611. நெரிகா கிராமத்தில் வசிக்கும் ஒரு குடும்பத்தின் சராசரி ஆண்டு வருமானம் 15,000 ரூபாய்.
தொலைத் தொடர்பு
இந்த ஊரில் பி.எஸ்.என்.எல் தொலைபேசி எக்ஸ்சேஞ்ச் குறியீடு NRA, ஊரின் தொலைபேசி குறியீடு +9180 ஆகும். பி.எஸ்.என்.எல் தரைவழி தொலைபேசி எண்கள் 27851 XXX இலிருந்து தொடங்குகின்றன. அஞ்சல் துணை அலுவலகம் / ஜிப் குறியீடு 562125 இங்கு கிடைக்கும் செல்பேசி வலைபின்னல்கள் : ஏர்டெல் 4G, ஓடாபோன், பி.எஸ்.என்.எல், டாடா குழும வலைபின்னல்கள்.
வரலாறு
கிழக்கு நேரிகாவில் அவிமுக்தபுரா என்றும் அழைக்கப்படும் ஒரு பிரபலமான மற்றும் மிகவும் பழமையான அவிமுக்தேஸ்வர சிவன் கோயில் மற்றும் ஜீவசமாதி உள்ளது.
போசளர் காலத்து சிலைகள் ( நடுகல், நாகக்கல் ) இந்தக் கிராமத்தில் காணப்படுகின்றன. பல நூற்றாண்டுகள் பழமையான கிராம தேவதை ( மாரம்மா) சிலையும் உள்ளது. மேலும் பசவேஸ்வர நந்தி கோயில், பூஜம்மா தேவி கோயில், தவலம்மா கோயில், 10 முனீசுவரர் கோயில்கள், நவகிரகம், அஸ்வத்தா கோயில்கள் போன்ற கோயில்கள் ஊரில் உள்ளன. இந்த ஊருக்கு அருகில் நீலடபுரம் (நெரிகாவின் தென்மேற்கே 0.7கிமீ தூரம்), கொத்தூர் (நெரிகாவின் கிழக்குப்பக்கம் 0.9கிமீ தூரம்), சிக்ககலாபுரம் (நெரிகாவின் தெற்கே 1.3கிமீ தூரம்) இந்த மூன்று அண்டை கிராமங்களும் 16ஆம் அல்லது 17ஆம் நூற்றாண்டுகளில் அழிந்துவிட்டன.
போக்குவரத்து
பெங்களூர் கே. ஆர். மார்க்கெட், கெம்பேகவுடா பேருந்து நிலையம் (மெஜஸ்டிக்), சிவாஜிநகரம் ஆகிய பகுதிகளிலிருந்து இந்த சிற்றூருக்கு 323,D,E,F,J,L ஆகிய எண்களைக் கொண்ட பேருந்துகளை பெங்களூர் மாநகர போக்குவரத்துக் கழகம் இயக்குகிறது.
இந்த ஊரிலிருந்து கார்மேலாரம் தொடருந்து நிலையம் 7 கி.மீ. தொலைவிலும், பெல்லந்தூர் சாலை தொடருந்து நிலையம் 7 கி.மீ. தொலைவிலும், ஒயிட்ஃபீல்டு தொடருந்து நிலையம் 12 கி.மீ. தொலைவிலும் உள்ளது.
மேற்கோள்கள்
பகுப்பு:பெங்களூர் நகர மாவட்டத்தில் உள்ள கிராமங்கள்
சந்தமுகன்
சந்தமுகன் கி.பி. முதலாம் நூற்றாண்டில், கி.பி. 44 - 52 வரை அனுராதபுரத்தை ஆட்சி செய்து வந்தான். இவனது தந்தையான இளநாகனின் பின் இவன் ஆட்சிபீடம் ஏறினான். இவனின் பின் இவனது உடன்பிறப்பான யஸ்ஸலாலக திஸ்ஸன் ஆட்சிபீடம் ஏறினான்.
வெளி இணைப்புக்கள்
பகுப்பு:அனுராதபுர மன்னர்கள் பகுப்பு:விசய வம்ச அரசர்கள்
திருக்கண்ணபுரம் ஊராட்சி
திருக்கண்ணபுரம் ஊராட்சி (Thirukkannapuram Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள திருமருகல் வட்டாரத்தில் அமைந்துள்ளது. இந்த ஊராட்சி, நாகப்பட்டினம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2486 ஆகும். இவர்களில் பெண்கள் 1268 பேரும் ஆண்கள் 1218 பேரும் உள்ளனர்.
வாத்து பந்தயம்
thumb| பாகு இடியாக், 2017-ல் பயகும்புவில் வாத்து பந்தயம் (Flying duck race)(இந்தோனேசிய: பாகு இடியாக்) என்பது மேற்கு சுமாத்திராவில் உள்ள பயகும்புவில் நடைபெறும் ஒரு பாரம்பரிய விளையாட்டுப் போட்டியாகும். இப்போட்டியில் வாத்துகள் குறிப்பிட்ட எல்லைக் கோட்டை நோக்கிப் பறக்கவிடப்படுகின்றன.
திருக்கண்ணபுரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
வாத்து பந்தயம்
முழுமையாகப் பறக்க முடியாத இளம் பெண் வாத்துகள் (4-6 மாத வயதுடையவை) இப்போட்டியில் பயன்படுத்தப்படுகின்றன. இந்த வாத்துகளின் அலகுகளில் எண்கள் குறியிடப்படுகின்றன. இப்பந்தய தூரம் 600 to 2000 m வரை இருக்கலாம். பந்தயங்கள் வாரந்தோறும் வெவ்வேறு பகுதிகளில், தெருக்களில் அல்லது நெல் வயல்களில் நடத்தப்படுகின்றன. இப்பந்தயத்தின் போது இசை மற்றும் அணிவகுப்பு நடவடிக்கைகளும் நடைபெறுகிறது.
திருக்கண்ணபுரம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
வாத்து பந்தயம்
மேற்கோள்கள்
பகுப்பு:போட்டிகள் பகுப்பு:வாத்துகள் பகுப்பு:விளையாட்டுகளில் விலங்குகள்
திருக்கண்ணபுரம் ஊராட்சி
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மனிசா சிரோத்ரா
thumb| மனிசா சிரோத்ரா, பணியிடத்தில் இந்தியாவின் பெண்கள் பற்றிய குழு விவாதத்தில் மனிசா சிரோத்ரா, (பிறப்பு 1969) இந்தியாவின் சண்டிகரைச் சேர்ந்த பெண் வணிக நிர்வாகியாவார். மொய்லிஸ் இந்தியா நிறுவனத்தின் தலைமை செயல் அதிகாரியாக உள்ள இவர்,முப்பது ஆண்டுகளுக்கும் மேலாக முதலீட்டு வங்கியியல், நிதி மேலாண்மை, சந்தைப்படுத்தல் மற்றும் கடன் ஆதரவு போன்றவைகளில் அனுபவம் கொண்டுள்ளார், பரந்த அளவிலான வங்கி மற்றும் நிதி தொழில்களில் பரந்த எல்லை தாண்டிய நிபுணத்துவம் கொண்டுள்ளார். 2014 ஆம் ஆண்டில், பெங்களூரூவைச் தொழில்நுட்ப சேவை நிறுவனமான மைண்ட்ட்ரீ, உலகளாவிய சுயாதீன முதலீட்டு வங்கியான யுபிஎஸ் மற்றும் பார்க்லேஸ் டி ஸோட் வெட் இன் முதலீட்டு வங்கியின் இந்திய தலைமை நிர்வாக அதிகாரியாக இருந்த மனிசாவை அதன் இயக்குநர்களில் ஒருவராக நியமித்துள்ளது. சிரோத்ரா, புனித ஸ்டீபன் கல்லூரி, டெல்லி யில் பொருளாதாரத்தில் இளங்கலை பட்டம் பெற்றுள்ளார். மேலும் டெல்லி பொருளாதாரப் பள்ளியில் முதுகலைப் பட்ட படிப்பில் தங்கப் பதக்கத்தையும் பெற்றுள்ளார்.
மனிசா, தற்போது குளோபல் போர்டு ஆஃப் நாஸ்பர்ஸிலும் உறுப்பினராக பணியாற்றி வருகிறார். மேலும்  அசோக் லேலண்ட் மற்றும் மைண்ட்ஸ்பேஸ் பிசினஸ் பார்க்ஸ் ஆர்இஐடி போன்ற நிறுவனங்களில்,வாரிய உறுப்பினராகவும் இருந்து வருகிறார்.
மனிசா, டாய்ச் வங்கியின்(முதலீட்டு வங்கி) நிர்வாக இயக்குனரும் தலைவருமான சஞ்சய் அகர்வாலை மணந்துள்ளார்.
மேற்கோள்கள்
பகுப்பு:பஞ்சாப் நபர்கள் பகுப்பு:1969 பிறப்புகள் பகுப்பு:வாழும் நபர்கள் பகுப்பு:இந்தியப் பெண் தலைமை நிர்வாக அலுவலர்கள் பகுப்பு:இந்தியப் பெண்கள்
மங்களம் (பரதநாட்டியம்)
மங்களம் பரத நாட்டிய நிகழ்ச்சியில் இறுதியாக இடம்பெறும். இதற்கெனத் தனி ஆடல்முறை எதுவுமில்லை. பழமையான இராகங்களில் அமைந்த கீர்த்தனைகளை மத்திம காலத்தில் பாடி நிகழ்ச்சியை முடிப்பது வழக்கம். எல்லாத் தெய்வங்களுக்கும் மங்களம் சொல்லி, நடித்தவர்கள், பார்த்தவர்கள், கேட்டவர்கள் எல்லாருக்கும் நல்வாழ்த்துச் சொல்லி மங்களம் பாடுவர். வாழ்த்துச் சொற்களைக் கொண்டது மங்களப் பாடல். பாடகரும், பக்க இசையாளரும் மங்களப் பாடலை விறுவிறுப்பாக இசைப்பர். அப்பொழுது நாட்டியக் கலைஞர் ஆடல் தெய்வமான நடேசனை வணங்குவார். நாட்டிய ஆசான், பக்க இசையாளரை வணங்குவார். தொடர்ந்து சபையோர் அனைவரையும் வணங்குவார். நிகழ்ச்சி மங்களமாக நிறைவுறும். இது எளிமையாக அமைந்திருக்கும்.
மேற்கோள்
பகுப்பு:பரதநாட்டிய உருப்படிகள்
போபால் உத்தார்
போபால் உத்தார் சட்டசபை தொகுதி (Bhopal Uttar Vidhan Sabha Constituency) என்பது  மத்தியப் பிரதேசத்தில் உள்ள 230 சட்டசபை தொகுதிகளில் ஒன்று ஆகும்.
மேற்கோள்கள்
பகுப்பு:போபால் மாவட்டம் பகுப்பு:மத்தியப் பிரதேச சட்டமன்றத் தொகுதிகள்
ஜபல் அலி (துபாய் மெட்ரோ நிலையம்)
ஜபல் அலி (அரபு: جبل علي ) ஓர் துபாய் மெட்ரோ விரைவுப் போக்குவரத்து நிலையம். இது சிவப்பு வழித்தடத்தில் அமைந்துள்ளது. இது ஒரு பிரத்யேக பூங்கா மற்றும் சவாரி இடங்களைக் கொண்ட மூன்று நிலையங்களில் ஒன்றாகும். மற்றவை ரஷிதியா மற்றும் எதிசலாட்.
இடம்
நக்கீல் துறைமுகம் மற்றும் டவர் துபாயின் தென்மேற்குப் பகுதியில் உள்ளது. இது ஜுமேரா லேக் டவர்ஸ் மற்றும் துபாய் மெரினாவின் கட்டமைக்கப்பட்ட முன்னேற்றங்களின் எல்லையாகும். குறிப்பாக, இது ஷேக் சயீத் சாலையின் வெளியேறும் 29 க்கு வடக்கே அமைந்துள்ளது.
குறிப்புகள்
பகுப்பு:துபாயில் போக்குவரத்து பகுப்பு:அரபு மொழி வார்த்தைகளைக் கொண்ட கட்டுரைகள்
மலைபடுகடாம்
சங்ககாலத் தொகுப்புகளுள் ஒன்றான பத்துப்பாட்டு நூல்களுள் ஒன்று மலைபடுகடாம். இத் தொகுப்பிலுள்ள நூல்களுள் இரண்டாவது பெரிய நூல் இது. 583 அடிகளால் ஆன இப் பாடலை இயற்றியவர், இரணியமுட்டத்துப் பெருங்குன்றூர்ப் பெருங்கௌசிகனார் என்னும் புலவர் ஆவார். இந்த நூலைக் கூத்தராற்றுப்படை எனவும் குறிப்பிடுவர்.
அடிக்குறிப்புகள்
பகுப்பு:பத்துப்பாட்டு பகுப்பு:ஆற்றுப்படைகள்
நாரவாரிகுப்பம்
நாரவாரிக்குப்பம் (Naravarikuppam), தமிழ்நாட்டின் திருவள்ளூர் மாவட்டம், மாதவரம் வட்டத்தில் அமைந்த பேரூராட்சி ஆகும். 5 சதுர கிலோ மீட்டர் பரப்பளவும், 18 வார்டுகளும், 110 தெருக்களும், 15,621 வீடுகளும், 62,838 மக்கள் தொகையும் கொண்ட நாரவாரிகுப்பம், சென்னைக்கு கிழக்கே 20 கிலோ மீட்டர் தொலைவிலும், திருவள்ளூருக்கு மேற்கே 35 கிலோ மீட்டர் தொலைவிலும், பொன்னேரிக்கு வடக்கே 25 கி மீ தொலைவிலும், அம்பத்தூருக்கு தெற்கே 15 கி மீ தொலைவிலும் அமைந்துள்ளது. அருகமைந்த தொடருந்து நிலையம் 12 கி மீ தொலைவில் உள்ள பெரம்பூரில் உள்ளது.
மேற்கோள்கள்
பகுப்பு:திருவள்ளூர் மாவட்டம்
திருவள்ளூர் மாவட்டத்திலுள்ள ஊர்களும் நகரங்களும்
பெத்தாசமுத்திரம் ஊராட்சி
பெத்தாசமுத்திரம் ஊராட்சி (Pethasamudram Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள சின்ன சேலம் வட்டாரத்தில் அமைந்துள்ளது. இந்த ஊராட்சி, கள்ளக்குறிச்சி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2076 ஆகும். இவர்களில் பெண்கள் 1050 பேரும் ஆண்கள் 1026 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சபா மாநில சட்டமன்றம்
சபா மாநில சட்டமன்றம் அல்லது சபா சட்டப் பேரவை (மலாய்: Dewan Undangan Negeri Sabah; ஆங்கிலம்: Sabah State Legislative Assembly; சீனம்: 沙巴州议会; டூசுன்: Langga' Tinukuan Pogun Sabah; ஜாவி: ديوان اوندڠن نڬري سابه ) என்பது மலேசியா, சபா மாநிலத்தின் சட்டப் பேரவையாகும்.
மலேசியாவின் 13 மாநிலங்களில் ஒன்றான சபா மாநிலத்தில், சட்டங்களை இயற்றும் அல்லது சட்டங்களைத் திருத்தும் அவையாகும். 2022-ஆம் ஆண்டு நிலவரப்படி சபா மாநிலச் சட்டமன்றம் 73 உறுப்பினர்களைக் கொண்டுள்ளது.
சபா மாநிலத்தின் சட்டமன்ற முறைமை ஐக்கிய இராச்சியத்தின் வெஸ்ட்மின்ஸ்டர் நாடாளுமன்ற முறைமையை (Westminster Parliamentary System) பின்னணியாகக் கொண்டது. சபா, கோத்தா கினபாலு மாவட்டம், கோத்தா கினபாலு, லிக்காசு (Likas), சபா மாநிலத்தின் (Sabah State Legislative Assembly Building) சபா சட்டமன்ற வளாகத்தில் மாநிலப் பேரவை கூடுகிறது.
2020 செப்டம்பர் 29-ஆம் தேதி, பெரிக்காத்தான் நேசனல் (PN); பாரிசான் நேசனல் (BN); மற்றும் ஐக்கிய சபா கட்சி (PBS) ஆகியவற்றைக் கொண்ட சபா மக்கள் கூட்டணி (GRS); சபா மாநிலத்தில் அரசாங்கத்தை அமைத்தது.
பொது
சபா மாநிலம், மக்களாட்சியைக் கொண்டது. 21 வயதிற்கும் மேற்பட்டவர்கள் அனைவரும், வாக்களிக்கும் உரிமையைப் பெறுகின்றனர். மாநிலத்தின் தேர்தலை நிர்ணயம் செய்யும் உரிமை மாநில அரசிற்கு இல்லை. அந்த உரிமை மத்திய அரசாங்கத்திற்கு மட்டும்தான் உண்டு. மிக அண்மைய சட்டமன்றம் 26 செப்டம்பர் 2020 அன்று தேர்ந்தெடுக்கப்பட்டது. சபா மாநில அரசமைப்புச் சட்டம் அனுமதித்துள்ளபடி, சபா ஆளுநர் மேலும் 6 பேரை நியமன சட்டமன்ற உறுப்பினர்களாகச் சேர்க்கலாம்.
சபா மாநில சட்டமன்றம், சபா மாநிலம் தொடர்பான சட்டங்களை நிறைவேற்றுகிறது. அதன் உறுப்பினர்கள் பொதுத் தேர்தல் அல்லது இடைத் தேர்தல் மூலமாகத் தேர்ந்தெடுக்கப் படுகின்றனர்.
சட்டமன்ற உறுப்பினர் உரிமை
மலேசிய அரசியலமைப்பு சட்டத்தின் கீழ், பொதுப் புகார்கள் போன்ற தற்போதைய பிரச்சனைகளைச் சுதந்திரமாக விவாதிக்கச் சட்டமன்ற உறுப்பினர்களுக்கு உரிமைகள் வழங்கப்பட்டு உள்ளன.
நிதி விசயங்களில், மாநில அரசாங்கத்திற்கு நிதி வழங்குவதற்கு மாநிலச் சட்டமன்றம் ஒப்புதல் அளிக்கிறது; மற்றும் வரி செலுத்துவோர் நலன் கருதி, அந்த நிதி ஒதுக்கீடு முறையாகச் செலவிடப் படுவதையும் உறுதி செய்கிறது.
ஒரு சட்டமன்ற உறுப்பினரின் பதவிக் காலம் ஐந்து ஆண்டுகள் ஆகும். மாநில அரசு சாசனப்படி ஐந்து ஆண்டுகளுக்கு ஒரு முறை சபா சட்டமன்றம் கலைக்கப்பட வேண்டும்.
சபாநாயகர் தலைமை
சபா மாநில சட்டமன்றக் கூட்டங்களுக்கு சபாநாயகர் (Speaker) தலைமை தாங்குகிறார். தவிர விவாதங்களின் போது ஒழுங்கை உறுதிப் படுத்துகிறார். தற்போதைய சபாநாயகர் காட்சிம் எம். யாகயா (Kadzim M. Yahya). முதல்வரின் ஆலோசனையின் பேரில் சபா மாநில ஆளுநர் (Governor), சபாநாயகரை நியமிக்கிறார்.
சட்டமன்றத்தில் பெரும்பான்மை ஆதரவைப் பெற்ற கட்சி அல்லது கூட்டணி மந்திரி பெசார் தலைமையில் மாநில அரசாங்கத்தை அமைக்கிறது. பின்னர் அவர் மாநிலச் செயற்குழுவை (Majlis Mesyuarat Kerajaan) நியமிக்கிறார்.
புவியியல்
சபாவின் மேற்குப் பகுதி மலைப் பிரதேசங்களால் சூழப்பட்டது. மலேசியாவின் மிக உயரமான மலைகளும் இங்குதான் உள்ளன. இதில் குரோக்கர் மலைத்தொடர் பிரதானமானது. இங்கே 1000 மீட்டர்களில் இருந்து 4000 மீட்டர்கள் வரையிலான பல மலைகள் உள்ளன. கினபாலு மலைதான் (Mount Kinabalu) மிகவும் உயரமான மலை. அதன் உயரம் 4095 மீட்டர்கள். சபா மாநிலத்தின் காடுகள், வெப்பமண்டல மழைக்காடுகளாக வகைப்படுத்தப்பட்டு உள்ளன.
இந்த மழைக்காடுகள், பலவகையான தாவரங்களுக்கும் விலங்குகளுக்கும் புகலிடமாக அமைந்துள்ளன. இங்கே மாறுபாடான தாவரங்கள் காணப்படுகின்றன. வேறுபாடான நிலச்சுழல்களும் பரவி உள்ளன. அதனால், 2000ஆம் ஆண்டு, கினபாலு தேசிய பூங்கா (Kinabalu Park), உலக பாரம்பரியத் தளமாக (UNESCO World Heritage Site) வரையீடு செய்யப்பட்டது.
கினபாலு மலை
கினபாலு மலைக்கு அருகில் தம்புயூகோன் மலை (Mount Tambuyukon) இருக்கிறது. இதன் உயரம் 2,579 மீட்டர்கள். இந்த மலை மலேசியாவில் மூன்றாவதாக உயரமானது. குரோக்கர் மலைத் தொடருக்கு அருகாமையில் துருஸ்மாடி மலை (Mount Trusmadi) இருக்கிறது. இது நாட்டின் இரண்டாவது உயரமான மலையாகும். இதன் உயரம் 2,642 மீட்டர்கள். இந்த மலைகளின் ஊடே பல ஆற்றுப் பள்ளத்தாக்குகளும், அடர்த்தியான காடுகளும் உள்ளன.
சபாவின் கிழக்கு பகுதி, பெரும்பாலும் சிறிய மலைத் தொடர்களைக் கொண்டவை. இந்தத் தொடர்களில்தான் கினபாத்தாங்கான் ஆறு (Kinabatangan River) உருவாகி, இறுதியில் சூலு கடலில் போய்க் கலக்கிறது. கினபாத்தாங்கான் ஆறு, மலேசியாவிலேயே இரண்டாவது நீளமான ஆறாகும். அதன் நீளம் 560 கி.மீ. ஆகும்.
சபா பிரச்சினைகள்
மலேசியா தோற்றுவிக்கப்படுவதற்கு முன்பு இருந்து, 1966-ஆம் ஆண்டு வரை மலாயாவுடன் ஓர் எதிரான போக்கையே இந்தோனேசியா கடைபிடித்து வந்தது. தென்கிழக்கு ஆசிய வட்டாரத்தில், பிரித்தானியர்களின் ஊடுருவல் விரிவடைந்து செல்வாக்கு அதிகரிப்பதாக இந்தோனேசியா அதிபர் சுகர்ணோ கருதினார். ஆகவே, போர்னியோ முழுமையும் இந்தோனேசியக் குடியரசின் கீழ் கொண்டு வருவதற்கு முயற்சிகள் செய்தார். ஆனால், அவருடைய வீயூகங்கள் வெற்றி பெறவில்லை.
சபாவின் முதல் முதலமைச்சராக துன் புவாட் ஸ்டீபன்ஸ் (Tun Fuad Stephens) பதவி ஏற்றார். துன் முஸ்தாபா சபாவின் முதல் ஆளுநராகப் பொறுப்பேற்றார். 2020-ஆம் ஆண்டு வரை சபாவில் 16 மாநிலத் தேர்தல்கள் நடைபெற்றுள்ளன.
லபுவான் தீவும் அதைச் சுற்றி இருந்த ஆறு சின்னத் தீவுகளும் மலேசியக் கூட்டரசு அரசாங்கத்துடன் இணைக்கப்பட்டன. 1984 ஏப்ரல் 16-இல் லபுவான் தீவு, கூட்டரசு நிலப்பகுதியாக அறிவிக்கப்பட்டது. 2000-ஆம் ஆண்டில் கோத்தா கினபாலுவிற்கு மாநகர் தகுதி வழங்கப்பட்டது. மலேசியாவில் மாநகர் தகுதி பெற்ற நகரங்களில் கோத்தா கினபாலு ஆறாவது நகரம் ஆகும். சபா மாநிலத்தில் அதுவே முதல் மாநகரம் ஆகும்.
சிப்பாடான் லிகித்தான் நெருக்கடிகள்
லபுவான் தீவிற்கு அருகாமையில் இருந்த சிப்பாடான், லிகித்தான் தீவுகளின் மீது இந்தோனேசியா சொந்தம் (Ligitan and Sipadan dispute) கொண்டாடி வந்தது. அதனால், சில போர் நெருக்கடிகள் ஏற்பட்டன. இரு நாடுகளுக்கும் இடையே போர் மூழும் அபாயமும் ஏற்பட்டது.
இந்த வழக்கு அனைத்துலக நீதிமன்றத்திற்கு (International Court of Justice) (ICJ) கொண்டு செல்லப்பட்டது. 2002-ஆம் ஆண்டு, சிப்பாடான், லிகித்தான் தீவுகள் மலேசியாவிற்குச் சொந்தமானவை என்று அனைத்துலக நீதிமன்றம் அறிவித்தது.
பிலிப்பைன்ஸ் கோரிக்கை
மலேசியாவுடன் ஓர் எதிரான போக்கைக் கடைபிடித்து வந்த இந்தோனேசியாவைப் போன்று, வடக்கு போர்னியோவின் கிழக்குப் பகுதியான சபா மாநிலம், பிலிப்பைன்ஸ் நாட்டிற்குச் சொந்தமானது என அந்த நாடு உரிமை கொண்டாடியது. 1963-ஆம் ஆண்டு மலேசியக் கூட்டரசுடன் இணைவதற்கு முன்பு, சபா என்பது வடக்கு போர்னியோ என்று அழைக்கப்பட்டு வந்தது.
சூலு சுல்தானகத்தின் மூலமாக பிலிப்பைன்ஸிடம் இருந்து, பிரித்தானிய வட போர்னியோ நிறுவனத்திற்கு, சபா நிலப்பகுதி குத்தகைக்கு விடப்பட்டது. ஆனால், அந்தக் குத்தகை காலாவதியாகிப் போய்விட்டது. ஆகவே, முறைப்படி சபா என்பது பிலிப்பைன்ஸிற்குச் சொந்தமானது என ஐக்கிய நாட்டுச் சபையில் வழக்கு தொடரப்பட்டது. இருப்பினும் அதில் எந்தவித நியாயமும் இல்லை என்று தீர்ப்பு வழங்கப்பட்டது.
மோரோ முஸ்லீம் தீவிரவாதிகள்
இருப்பினும், மிண்டனாவோ தீவில் இருக்கும் மோரோ முஸ்லீம் தீவிரவாதிகளுக்கு மலேசியா மறைமுகமான ஆதரவுகளை வழங்கி வருவதாக பிலிப்பைன்ஸ் குற்றம் சாட்டி வருகிறது. கடந்த ஐம்பது ஆண்டுகளில் ஆயிரக்கணக்கான மோரோ மக்கள் சபாவிற்குள் தஞ்சம் அடைந்துள்ளனர்.
சபாவில் வாழும் மக்கள் மலேசியாவுடன் இணைவதையே விரும்பினர். அவர்கள் பிலிப்பைன்ஸுடனோ அல்லது சூலு சுல்தானகத்துடனோ இணைவதை விரும்பவில்லை. கோபால்டு ஆணையத்தின் (Cobbold Commission) வாக்கெடுப்பின் மூலமாக அந்த உண்மை அறியப்பட்டுள்ளது. ஆகவே, பிலிப்பைன்ஸ் கோரிக்கை செல்லுபடியாகாது என்று ஐக்கிய நாட்டுச் சபை அறிவித்தது.
யாங் டி பெர்துவா சபா
சபா மாநிலத்தின் தற்போதைய ஆளுநர் சுகார் மகிருடின் (Juhar Mahiruddin). இவர் 2011 சனவரி 1-ஆம் தேதி பதவியேற்றார். சபா மாநிலத்தின் அரசியலமைப்பின் பிரிவு 1 (1)-இன் கீழ் (Article 1 (1) of the Constitution) யாங் டி பெர்துவா நெகிரி (ஆளுநர்) பதவி நிறுவப்பட்டது. சபா மாநிலத்தின் முதலமைச்சருடன் கலந்தாலோசித்த பிறகு, மலேசிய மாமன்னர் யாங் டி பெர்துவான் அகோங் அவர்களால் யாங் டி பெர்துவா சபா பதவிக்கான ஓர் ஆளுநர் நியமிக்கப் படுகிறார்.
யாங் டி பெர்துவா சபா ஆளுநருக்கு துணை ஆளுநர்; அல்லது உதவியாளர் எவரும் இல்லை. இருப்பினும், நோய் அல்லது உடல்நலப் பாதிப்பு காரணமாக சபா மாநிலத்தை ஆட்சி செய்ய இயலாமல் போனால், அவரின் செயல்பாட்டைத் தொடர்வதற்கு, வேறு ஒரு நபரை நியமிக்கும் அதிகாரத்தை மலேசிய மாமன்னர் யாங் டி பெர்துவான் அகோங் பெற்று உள்ளார்.
யாங் டி பெர்துவா சபா பட்டியல்
1965-ஆம் ஆண்டு தொடங்கி 2022-ஆம் ஆண்டு வரையிலான சபா மாநிலத்தின் யாங் டி பெர்துவா பட்டியல்:  (2022 ஆகஸ்டு மாதம், இற்றை செய்யப்பட்டது.)
மாநிலச் செயலாட்சி மன்றம்
சபா மாநிலச் செயலாட்சி மன்றம் (State Executive Council) யாங் டி பெர்துவா சபா எனும் ஆளுநரைத் தலைவராகக் கொண்டு செயல் பட்டு வருகின்றது. அரசாங்க நிர்வாகச் சேவைத் தலைவராக இருப்பவர் மாநில முதலமைச்சர். இவரை மந்திரி பெசார் (Menteri Besar) என்று அழைக்கிறார்கள். இவருக்கு உதவியாக குறைந்த பட்சம் 10 பேர் மாநிலச் செயலாட்சி உறுப்பினர்களாக உள்ளனர்.
இவர்கள் அனைவரும் மாநில அமைச்சர்கள் ஆவர். இவர்கள் மாநிலச் சட்டசபையில் இருந்து தேர்வு செய்யப் படுகின்றார்கள். மாநில முதலமைச்சரையும் மாநிலச் செயலாட்சி உறுப்பினர்களையும் சுல்தான் நியமனம் செய்கின்றார்.
வெளி இணைப்புகள்
பகுப்பு:மலேசியாவில் அரசியல் பகுப்பு:மலேசியாவின் மாநில சட்டமன்றங்கள்
ஜி. குப்புசாமி நாயுடு
'''ஜி. குப்புசாமி நாயுடு (G.Kuppuswamy Naidu''') இந்தியாவின் முன்னோடி தொழில் முனைவோர்களில் ஒருவராவர். இவர் 1910ல் கோயமுத்தூர் நகரத்தில், பருத்தி பஞ்சு மூலம் நூல் மற்றும் துணி தயாரிக்கும் லெட்சுமி ஆலையை நிறுவினார்.
குடும்பம்
ஜி. குப்புசாமி நாயுடுவின் மகன்கள் ஜி. கே. தேவராஜுலு மற்றும் ஜி. கே. சுந்தரம் ஆவார். இவரது மகன்கள், லெட்சுமி ஆலை நிறுவனத்தை மேம்படுத்தினர்.
மேற்கோள்கள்
* * பகுப்பு:கோவை மக்கள்
வில்லியம் டிரேபர்
வில்லியம் டிரேபர் ( William Draper , பிறப்பு: நவம்பர் 12 1848, இறப்பு: மார்ச்சு 13 1919), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளில் கலந்து கொண்டுள்ளார். 1874-1880 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வில்லியம் டிரேபர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1848 பிறப்புகள் பகுப்பு:1919 இறப்புகள் பகுப்பு:கென்ட் துடுப்பாட்டக்காரர்கள்
என்றி பாசுட்டர்
என்றி பாசுட்டர் (Henry Foster) (1797 – 5 பிப்ரவரி 1831)ஓரு பிரித்தானிய அரசு நாவாய் அலுவலரும் வானியலாளரும் அறிவியலாளரும் அரசு கழக ஆய்வுறுப்பினரும் ஆவார். இவர் பெரும்பிரித்தானிய மாவீரர் பட்டமும் பெற்றுள்ளார். இவர் ஆர்க்டிக், அண்டார்க்டிக் புவிமுனைத் தேட்டங்களில் கலந்துகொண்டு பல அரிய நோக்கிடுகளைப் பதிவு செய்தார்.
வாழ்க்கைப்பணி
இவர் தன் தொடக்கக் கால வாழ்வில் எச். எம். எசு. யார்க்கு(1807) கலத்திலும் பின்னர், எச். எம். எசு. கிரிப்ப(1813) கலத்திலும் வெளிநாடுகளில் பயணித்துள்ளார். இவர் 1823 இல், பிரித்தானிய நாவாய் அறிவியல் தேட்டத்தின் ஒரு பகுதியாக, தவுகிலாசு மேற்கொண்ட ஆர்க்டிக் தேட்டப் பயணத்தில் பங்கேற்றார். இவர் எடுவார்டு சாவைனுக்கு வானியற் பணிகளில் உதவி செய்துள்ளார். மேலும், இவர் அரசு கழக ஆய்வுறுப்பினரும் ஆனார்.
இவர் 1824 இல், படைத்தலைவர் வில்லியம் எடுவார்டு பாரியின் வடக்கிழக்குக் கணவாய்த் தேட்டத்தில் தளபதியாக  எச். எம். எசு கெக்ளா கலத்தில் இணைந்து சென்றுள்ளார். இந்தத் தேட்டத்தில் இவர் காந்தவியல், வானியல், தனி ஊசல், ஈர்ப்பு சார்ந்த அறிவியல் நோக்கீடுகளை எடுத்துள்ளார். இப்பணிகளுக்காக இவருக்கு 1827 இல் கோப்பிளே பதக்கம் வழங்கப்பட்டது. மேலும், கட்டளைத் தளபதியாகவும் பதவி உயவும் பெற்றுள்ளார். பின்னர், 1827 இல், மீண்டும் பிரித்தானிய நாவாய் வடக்கிழக்குத் தேட்டத்தில் பாரியின் தலைமையில் கலந்துகொண்டார்.
இவர் 1828 இல் இருந்து 1831 வரை எச். எம். எசு. சான்ட்டிக்கிளேர்(1808) மரக்கலத்தின் கட்டளைத் தளபதியாக இருந்தார். தெற்கு அட்லாண்டிக் பிரித்தானிய நாவாய்த் தேட்டத்தை வழிநடத்தினார். தெற்கு செட்லாந்து தீவுகளைக் குறிப்பாக அண்ட்டார்க்டிக் தீவகத்துக்குச் சேய்மையில் இருந்த திசெப்சன் தீவை அளக்கை செய்தார்ழ் இந்தத் தேட்டம் கடற்கரைகளையும் நில உருவாக்கங்களையும் அளக்கையிட்டது; இரு அரைக்கோளங்களிலும் அமைந்த கடல்நீரோட்டங்களின் திசைப் போக்கைத் தீர்மானித்தது. இவர் தியேர தெல் பியூகோ தீவகத்தில் உள்ள இன்றைய சிலியான வொலாசுட்டன் தீவுகளுக்கு பிரித்தானிய வேதியியலளரான வில்லியம் கைதே வொலாசுட்டன் பெயரை இட்டார். கடற்கரைகளையும் கடல் நீரோட்டங்களையும் ஆய்வு செய்தது மட்டுமின்றி, கேட்டரின் மாறா தனி ஊசலைப் பயன்படுத்தி ஈர்ப்புசார் நோக்கீடுகளையும் பதிவு செய்தார். இந்த அளக்கை பெர்னாண்டோ தெ நொரோணா திவுகளையும் தீவகத்தையும் உள்ளடக்கியது. கணிசமான நல்கைகளை ஆளுநரிடம் இருந்து பெற்று இவர் தன் வீட்டின் ஒரு பகுதியையே தனி ஊசல் ஆய்வுகளுக்கும் செய்முறைகளுக்கும் பயன்படுத்தினார். இவரது ஆய்வுகள் அடங்கிய நூல் இவர் இறந்த பிறகு, 1834 இல் வெளியிடப்பட்டது.
ஐ ஸ்பிட் ஆன் யுவர் கிரேவ் 2
ஐ ஸ்பிட் ஆன் யுவர் கிரேவ் 2 2013ல் வெளிவந்த அமெரிக்க வன்புணர்வு மற்றும் பலிவாங்கும் திரைப்படமாகும். இதனை ஸ்டீவன் ஆர். மொன்ரோ இயக்கியிருந்தார். இப்படம் 1978ல் வெளிவந்த ஐ ஸ்பிட் ஆன் யுவர் கிரேவ் மற்றும் 2010ல் வெளிவந்த ஐ ஸ்பிட் ஆன் யுவர் கிரேவ் ஆகியவற்றை அடிப்படையாகக் கொண்டு வெளிவந்தது.
இத்திரைப்படங்களுக்கு இருக்கும் தொடர்பானது கதையின் சாரமும், பெயரும் மட்டுமேயாகும். ஒரு இளம் பெண் குழுப் பாலியல் வன்புணர்வுக்கு உள்ளாக்கப்பட்டு, அவள் அதிலிருந்து தப்பி,. தன்னை வன்புணர்வு செய்தவர்களை பலிவாங்குதலே கதைகளம் ஆகும்.
கதை
மிசூரி நகரத்தினைச் சேர்ந்த கேட்டீ எனும் பெண்மணி நியூயார்க் நகரில் உள்ள உணவுவிடுதியொன்றில் பணியாற்றிக் கொண்டிருக்கிறார். இலவச போட்டோகிராபி விளம்பரத்தினைக் கண்டு, அவ்விடம் செல்கிறார். அங்கு இவான், ஜார்ஜி மற்றும் நிகோலாய் என்ற மூன்று பல்கேரிய நபர்களை சந்திக்கின்றார். புகைப்படக்காரரான இவான், கேட்டீயை அரைநிர்வாணமாக புகைப்படம் எடுக்க வற்புருத்துகிறார், அதனை மறுத்த கேட்டீ அங்கிருந்து வெளியேறிவிடுகிறார். அச்சம்பவத்திற்குப் பின்பு கேட்டீயின் அறைக்கு வந்து ஜார்ஜி, இவான் எடுத்த படங்களை தருகிறார்.
கேட்டீயின் மீது ஆசை கொண்ட ஜார்ஜி மீண்டும் அவளின் வீட்டிற்கு சென்று வன்புணர்வு செய்ய கொடுமைப்படுத்துகிறான். அந்நேரத்தில் சத்தம் கேட்டு வந்த பக்கத்து அறைக்காரரான ஜேய்சன்னையும் கொன்று, கேட்டீயை வன்புணர்வு செய்கிறான். அதன்பின்பு சுயநினைவு வந்து தன்சகோதரர்களை கேட்டீயின் வீட்டிற்கு அழைக்கிறான். இவான் நடந்தை அறிந்து தன் சகோதரனைக் காப்பாற்ற ஜேய்சனை கொன்றது கேட்டீ என்பதைப் போல சித்தரிக்க ஆயுதங்களில் கேட்டீன் கை ரேகையைப் பதிக்கிறான். பின் கேட்டீயை போதைமருந்தினை உட்கொள்ளும் படி செய்து அங்கிருந்து பல்கேரியாவிற்கு கடத்திச் செல்கிறார்கள்.
வெளி இணைப்புகள்
பகுப்பு:2013 ஆங்கிலத் திரைப்படங்கள் பகுப்பு:2013 திகில் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க திகில் திரைப்படங்கள் பகுப்பு:அமெரிக்க குற்றவியல் திகில் திரைப்படங்கள் பகுப்பு:ஆங்கில மொழி திரைப்படங்கள் பகுப்பு:பல்காரியாவின் மொழி திரைப்படங்கள் பகுப்பு:பெண்ணியத் திரைப்படங்கள் பகுப்பு:பல்காரியாவில் எடுக்கப்பட்ட திரைப்படங்கள் பகுப்பு:நியூயார்க்கில் எடுக்கப்பட்ட திரைப்படங்கள் பகுப்பு:தகாதப்புணர்ச்சி திரைப்படங்கள் பகுப்பு:வன்புணர்வு மற்றும் பழிவாங்கும் திரைப்படங்கள் பகுப்பு:தொடர் திரைப்படங்கள் பகுப்பு:ஆங்கிலத் திரைப்படங்கள்
சி. திருநாவுக்கரசு
'''எஸ். ரி. அரசு என அழைக்கப்படும் சிவக்கொழுந்து திருநாவுக்கரசு''' (28 ஏப்ரல் 1926 - 17 பெப்ரவரி 2016) இலங்கையின் பிரபலமான நாடகக் கலைஞரும், நாடக இயக்குனரும், ஒப்பனைக் கலைஞரும், ஒளிப்பதிவாளரும், சிற்பக் கலைஞரும், தமிழ்ப் பற்றாளரும் ஆவார். 75 இற்கும் மேற்பட்ட நாடகங்களில் இவர் நடித்துள்ளார்.
வாழ்க்கைக் குறிப்பு
1926 ஏப்ரல் 28 இல் யாழ்ப்பாணம், நல்லூரில் பிறந்த அரசு பரி. யோவான் கல்லூரியில் கல்வி கற்றார். இந்தியா சென்று சிற்பக் கலையில் பயிற்சி பெற்றார். அப்போது இரண்டாம் உலகப் போர் நடந்து கொண்டிருந்த காலம். கட்டாய இராணுவ சேவையில் நான்கு ஆண்டுகள் ஈடுபட்டு நாடு திரும்பினார். தமிழகத்தில் தங்கியிருந்த போது திராவிடர் கழகத்தின் கருத்துகளால் கவரப்பட்டார். யாழ்ப்பாணத்தில் இளைஞர் கழகம் ஒன்றை ஆரம்பித்து, அண்ணா, மு. கருணாநிதி ஆகியோரின் நாடகங்களை யாழ்ப்பாணத்தில் மேடையேற்றினார். 1948 ஆம் ஆண்டில் தூக்குமேடை என்ற நாடகத்தில் முதன் முதலில் நடித்தார். ‘திப்புசுல்தான்’, ‘தமிழன் கதை’, ‘வீரமைந்தன்’, ‘வீரத்தாய்’ ஆகிய வரலாற்று நாடகங்களை மேடையேற்றினார்.
காரை சுந்தரம்பிள்ளை, தாசீசியஸ், நா.சுந்தரலிங்கம், சிவானந்தன், வள்ளிநாயகி ராமலிங்கம், குழந்தை ம. சண்முகலிங்கம் ஆகியோருடன் இணைந்து யாழ் நாடக அரங்கக் கல்லூரி என்னும் அமைப்பை உருவாக்கினார். பொறுத்தது போதும், புதியதோர் வீடு, எந்தையும் தாயும் ஆகிய நாடகங்களை தமிழக மேடைகளிலும் மேடையேற்றியுள்ளார்.
திரைப்படங்களில்
எஸ். ரி. அரசு இலங்கையில் தயாரிக்கப்பட்ட குத்துவிளக்கு, டாக்சி டிரைவர் ஆகிய தமிழ்த் திரைப்படங்களில் நடித்துள்ளார். கடமையின் எல்லை திரைப்படத்தின் உதவி ஒளிப்பதிவாளராகப் பணியாற்றினார்.
மேற்கோள்கள்
பகுப்பு:ஈழத்துக் கலைஞர்கள் பகுப்பு:ஈழத்து நாடக நடிகர்கள் பகுப்பு:ஈழத்து நாடகாசிரியர்கள் பகுப்பு:இலங்கைத் தமிழ்த் திரைப்பட நடிகர்கள் பகுப்பு:1926 பிறப்புகள் பகுப்பு:2016 இறப்புகள் பகுப்பு:யாழ்ப்பாணம் பரி யோவான் கல்லூரி மழைய மாணவர்கள்
2,4-டைநைத்ரோபீனால்
2,4-டைநைத்ரோபீனால் (2,4-Dinitrophenol, 2,4-DNP, அல்லது சுருக்கமாக DNP) என்பது HOC6H3(NO2)2 என்ற மூலக்கூறு வாய்பாட்டைக் கொண்ட ஒரு கரிமச் சேர்மம் ஆகும். இது ஒரு செயற்கை வேதிப்பொருள். மைட்டோகாண்ட்ரியங்களில் நடக்கும் செல் சுவாசத்தைத் தடை செய்யப் பயன்படுகிறது. மேலும் இவ்வேதிப்பொருள் ஆக்சிசனேற்றத்தைப் பாசுபரசேற்றத்தில் இருந்து பிரிப்பதால் ஏடிபி (அடினோசைன் டிரை பாசுபேட்டு ATP) உற்பத்தி தடைப்படுகிறது.
2,4-டைநைத்ரோபீனால் மஞ்சள் நிறமுடைய படிகத் திண்மம். இது எத்தில் அசிட்டேட், கார்பன் டெட்ரா குளோரைடு போன்ற கரைப்பான்களில் கரையக் கூடியது. வெப்பச் சிதைவுக்கு உட்படுத்தும் போது இது நச்சு வாயுக்களை வெளியிடுகிறது.
2,4-டைநைத்ரோபீனால் இயற்கையில் காணப்படுவதில்லை. தொழிற்துறை மற்றும் ஆராய்ச்சிப் பயன்பாட்டின் பொருட்டுச் செயற்கையாகத் தயாரிக்கப்படுகிறது.
மேற்கோள்கள்
பகுப்பு:வேதிப் பொருட்கள் பகுப்பு:நச்சியல் பகுப்பு:பீனால்கள் பகுப்பு:நைத்ரோ சேர்மங்கள்
ஆட்டுக்கால் கிழங்கு
ஆட்டுக்கால் கிழங்கு (Drynaria quercifolia) என்பது தமிழ்நாட்டு மலைப்பகுதிகளில் கிடைக்கும் ஒரு வகை பெரணித் தாவரத்தின் கிழங்கு ஆகும். இக்கிழங்கை கொல்லிமலையில் முடவன் ஆட்டுக்கால், ஆட்டுக்கால் கிழங்கு என்றும் ஏற்காடு சேர்வராயன் மலைப் பகுதியினர் ஆட்டுக்கால் என்றும் அழைக்கின்றனர். இக்கிழங்குகள் பார்ப்பதற்குக் கம்பளி போர்த்தியதுபோல மெல்லிய இழைகளுடன் ஆட்டுக்கால் போன்றே காணப்படும்.
பரவல்
இவை இந்தியா, தென்கிழக்கு ஆசியா, மலேசியா, இந்தோனேசியா, பிலிப்பைன்ஸ், நியூ கினி, ஆஸ்திரேலியா ஆகிய இடங்களில் உள்ளன
மருத்துவ குணம்
இந்தக் கிழங்கைக் கொண்டு கொல்லிமலையில் சூப் செய்யப்படுகிறது இந்த சூப்பின் சுவை அப்படியே ஆட்டுக்கால் சூப்பின் சுவையை ஒத்த‍தாக இருக்கும். மேலும் இக்கிழங்கு மருத்துவ குணம் கொண்டதாக கருதப்படுகிறது. இதனால் மூட்டு வலி, வீக்கம், காய்ச்சல், செரிமான உபாதைகள் போன்றவை குணமாகும் என்று கூறப்படுகிறது.
மேற்கோள்கள்
பகுப்பு:கிழங்குகள்
உலகங்காத்தான் மாரியம்மன் கோயில்
உலகங்காத்தான் மாரியம்மன் கோயில் தமிழ்நாட்டில் கள்ளக்குறிச்சி மாவட்டம், உலகங்காத்தான் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
2-அமினோபென்சால்டிகைடு
2-அமினோபென்சால்டிகைடு (2-Aminobenzaldehyde) என்பது C6H4(NH2)CHO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். அமினோபென்சால்டிகைடின் மூன்று மாற்றியன்களில் இதுவும் ஒன்றாகும். தண்ணீரில் கரையக்கூடிய இச்சேர்மம் மஞ்சள் நிறத்துடன் குறைந்த உருகுநிலை கொண்ட திண்மமாக உள்ளது. 2-நைட்ரோபென்சால்டிகைடுடன் இரும்பு அல்லது இரும்பு(II) சல்பேட்டு சேர்த்து ஒடுக்க வினைக்கு உட்படுத்துவதால் 2-அமினோபென்சால்டிகைடு தயாரிக்கப்படுகிறது. இச்சேர்மம் இதனுடன் சேர்ந்தே நிலைத்தன்மையற்று காணப்படுகிறது.
குயினோலின்களை பிரைடுலேண்டர் தொகுப்பு முறையில் தயாரிக்க இச்சேர்மம் பயன்படுகிறது.
மேற்கோள்கள்
பகுப்பு:பென்சால்டிகைடுகள் பகுப்பு:அமீன்கள்
செல்ட்டிக் திடல்
செல்ட்டிக் திடல் (Celtic Park, செல்டிக் பூங்கா) இசுக்கொட்லாந்து, கிளாஸ்கோ நகரில் பார்க் எட் பகுதியில் உள்ள காற்பந்தாட்ட விளையாட்டரங்கமாகும். இது செல்டிக் காற்பந்துக் கழகத்தின் தாயக மைதானமாகும். அனைவரும் அமரக்கூடிய இவ்வரங்கத்தின் கொள்ளளவு 60,355 பேராகும். செல்டிக் விளையாட்டரங்கம் இசுக்கொட்லாந்திலுள்ள விளையாட்டரங்குகளிலேயே மிகப்பெரியதாகவும் ஐக்கிய இராச்சியத்தில் மிகப்பெரிய விளையாட்டரங்குகளில் ஏழாவதாகவும் விளங்குகிறது. செல்டிக் இரசிகர்களால் பொதுவாக பார்க்கெட் என்றோ பாரடைசு  என்றோ குறிப்பிடப்படுகிறது.
2014 பொதுநலவாய விளையாட்டுப் போட்டிகளின் துவக்கவிழா இந்த அரங்கத்தில் நிகழ்ந்தேறவுள்ளது.
வெளி இணைப்புகள்
பகுப்பு:இசுக்காட்லாந்து பகுப்பு:விளையாட்டு அரங்குகள் பகுப்பு:கிளாசுக்கோ
வேடநத்தம் காசி விஸ்வநாதசுவாமி கோயில்
வேடநத்தம் காசி விஸ்வநாதசுவாமி கோயில் தமிழ்நாட்டில் தூத்துக்குடி மாவட்டம், வேடநத்தம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுவாமி காசி விஸ்வநாதர், விசாலாட்சி சன்னதிகளும், விநாயகர், முசுவவாகனம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஐப்பசி மாதம் முருகன் திருக்கல்யாணம் முக்கிய திருவிழாவாக நடைபெறுகிறது. மாசி மாதம் சிவராத்திரி திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாராசங்கர் பந்தோபாத்தியாய்
தாராசங்கர் பந்தோபாத்தியாய் (তারাশঙ্কর বন্দ্যোপাধ্যায়) (23 சூலை 1898 – 14 செப்டம்பர் 1971) என்பவர் முன்னணி வங்காள எழுத்தாளர் ஆவார். இவர் 65 புதினங்களையும், 53 கதைகளையும், 12 நாடகங்களையும், 4 கட்டுரை நூல்களையும், 4 வாழ்க்கை வரலாறுகளையும், 2 பயணக் கட்டுரைகளையும் எழுதியுள்ளார். இவரின் சிறந்த எழுத்துப் பணிகளைப் பாராட்டி இரபிந்தர புரசுகர் விருது சாகித்திய அகாதமி விருது, ஞானபீட விருது, பத்ம பூசன் ஆகிய இந்திய விருதுகள் வழங்கப்பட்டுள்ளன.
இவரது நூல்களில் சிலவற்றை த. நா. சேனாபதி மற்றும் த. நா. குமாரசாமி ஆகியோர் தமிழ் மொழியில் மொழிபெயர்த்துள்ளனர்.
மேற்கோள்கள்
பகுப்பு:1898 பிறப்புகள் பகுப்பு:1971 இறப்புகள் பகுப்பு:வங்காள எழுத்தாளர்கள் பகுப்பு:ஞானபீட விருது பெற்றோர் பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
ஏ. இலட்சுமணசுவாமி
thumb|right|200px|சென்னைப் பல்கலைக்கழகம், பேரவை இல்லத்தில் ஏ. இலட்சுமணசுவாமியின் உருவச் சிலை '''ஏ. இலட்சுமணசுவாமி' (A. Lakshmanaswami Mudaliar'', அக்டோபர் 14, 1887 - ஏப்ரல் 15, 1974)என்பவர் சிறந்த கல்வியாளரும் மருத்துவரும் ஆவார்.
விளக்கம்
மருத்துவர் ஆற்காடு இலட்சுமணசுவாமி முதலியார் சிறந்த கல்வியாளர் ஆவார். இவர் எழுதிய மகப்பேறு மருத்துவப் புத்தகம் இன்றளவும் தமிழ்நாட்டு மருத்துவ மாணவர்களால் பின்பற்றப்பட்டு வருகிறது. ஆற்காடு இராமசாமி முதலியாரும் இவரும் இரட்டையர்கள். இவரே மெட்ராஸ் பல்கலைக்கழகத்தில் நீண்டகாலம் துணைவேந்தராகவும் (27 ஆண்டுகள்) மெட்ராஸ் மருத்துவக்கல்லூரியில் முதல்வராகவும் பணியாற்றியவர்.
உலக சுகாதார மையத்தின் செயற்குழுத் தலைவராக இவர் 1949 மற்றும் 1950 ஆம் ஆண்டுகளில் செயல்பட்டார். எட்டாவது உலக சுகாதாரக் கூடுகையின் துணைத் தலைவராக 1955 ஆம் ஆண்டிலும் 14 ஆவது உலக சுகாதாரக் கூடுகையின் தலைவராக 1955 ஆம் ஆண்டிலும் செயற்பட்டார்.
கிராமப்புற மருத்துவ சேவை வரலாற்றில் 1959 ஆம் ஆண்டில் முதலியார் தலைமையிலான கமிட்டி அளித்த பரிந்துரைகள் குறிப்பிடத்தக்கவை.
இந்திய அரசு இவருக்கு, 1963 ஆம் ஆண்டு பத்ம விபூஷண் விருது வழங்கிச் சிறப்பித்துள்ளது.
ஆற்காடு சகோதரர்கள்
ஆற்காடு சகோதரர்கள் என்பவர்கள் '''சர். இராமசாமி முதலியாரும் சர். இலட்சுமணசாமி முதலியாரும்''' ஆவர். பிறப்பால் இரட்டையர்கள். இவர்கள் 1887 அக்டோபர் 14 அன்று கர்னூலில், துளுவ வேளாளர் குடும்பத்தில் ஆற்காடு குப்புசாமி, சிதம்மா தம்பதியருக்கு மகனாகப் பிறந்தனர். இவர்களது ஆரம்பக் கல்வி கர்னூலிலுள்ள நகராட்சிப்பள்ளியிலும் பின்னர் மேற்படிப்பு சென்னை கிறித்துவக் கல்லூரியிலும் தொடர்ந்தது. அதன்பிறகு முன்னவர் சட்டக்கல்லூரியிலும், பின்னவர் மருத்துவக் கல்லூரியிலும் தங்களது கல்வியைத் தொடர்ந்தனர். அவரவர்களது துறையில் பல்வேறு பரிமாணங்களில் சிறப்பாகப் பணியாற்றிய இவர்களது 125 ஆவது பிறந்த நாள் அக்டோபர் 14, 2013 என்பது நினைவுகூரத் தக்கது.
வெளி இணைப்புகள்
பகுப்பு:1887 பிறப்புகள் பகுப்பு:1974 இறப்புகள் பகுப்பு:இந்திய மருத்துவர்கள் பகுப்பு:சென்னைப் பல்கலைக்கழகத் துணைவேந்தர்கள்
ரஷீதியா (துபாய் மெட்ரோ நிலையம்)
இடம்
இது கிழக்கு துபாயின் அல் ரஷீதியாவில் அமைந்துள்ளது. துபாய் விமான நிலைய எக்ஸ்போவிற்கு மிக நெருக்கமான மெட்ரோ நிலையம் ரஷீடியா என்றாலும், ஒரு குடியிருப்பு பகுதி, நிலையத்திற்கு அருகிலுள்ள பெரும்பாலான ஆர்வமுள்ள பள்ளிகள் மற்றும் சமூக மையங்கள். துபாய் சர்வதேச விமான நிலையத்தின் ராயல் விங் நிலையத்திற்கு மிக அருகில் அமைந்துள்ளது.
குறிப்புகள்
பகுப்பு:துபாயில் போக்குவரத்து பகுப்பு:அரபு மொழி வார்த்தைகளைக் கொண்ட கட்டுரைகள்
பலாகலை பிரதேச செயலாளர் பிரிவு
பலாகலை பிரதேச செயலாளர் பிரிவு (Palagala Divisional Secretariat, පලාගල ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வடமத்திய மாகாணத்தில் உள்ள அனுராதபுரம் மாவட்டத்தில் உள்ளது. இப்பிரிவு துணை நிர்வாக அலகுகளாக 35 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 33740 ஆகக் காணப்பட்டது.
வெளியிணைப்புக்கள்
பகுப்பு:அனுராதபுரம் மாவட்டப் பிரதேச செயலாளர் பிரிவுகள்
யசலாலக்க தீசன்
யசலாலக்க தீசன் (Yassalalaka Tissa) என்பவன் கி.பி முதலாம் நூற்றாண்டில் அனுராதபுர இராச்சியத்தை ஆண்ட மன்னன் ஆவான். இவனது ஆட்சிக் காலம் கி.பி.52 முதல் கி.பி.60 வரை நீடித்திருந்தது. இவனது தந்தை இளநாகன் ஆவான். இவன் தனது உடன்பிறப்பான சந்தமுகன் என்பவனிடம் இருந்து ஆட்சியைப் பெற்றான். இவனுக்குப் பின்னர் சுபகராஜன் என்பவன் ஆட்சி அமைத்தான்.
இவற்றையும் பார்க்க
ஆட்சியாளர் பட்டியல், இலங்கை
வெளி இணைப்புக்கள்
பகுப்பு:அனுராதபுர மன்னர்கள் பகுப்பு:விசய வம்ச அரசர்கள்
கட்டுவள்ளம்
கட்டுவள்ளம் அல்லது கெட்டுவள்ளம் (Kettuvallam) என்பது இந்தியாவின் தமிழ்நாடு, கேரள மாநிலங்களில் காணப்படும் ஒருவகையான படகு வீடு ஆகும். கட்டு வள்ளம் என்பது கயிறுகளைக் கொண்டு கட்டப்பட்ட படகு எனப்பொருள் தரும். இப்படகு வீடுகள் 60 முதல் 70 அடி நீளமும் படகின் நடுப்பகுதியில் 15 அடி அகலமும் கொண்டிருக்கின்றன. இப்படகுகள் பொதுவாக அஞ்சிலி மரத்தைக் கொண்டு செய்யப்பட்டு இருக்கும். பொதுவாக இப்படகுகளின் கூரை பனை ஓலை மற்றும் மூங்கில்கள் கொண்டு வேயப்பட்டு இருக்கும். படகின் வெளிப்புறம் பாதிக்கப்படாமல் இருக்க அதன் வெளிப்பகுதி முந்திரிக்கொட்டையின் எண்ணெய் கொண்டு பூசப்படுகிறது.
வரலாறு
சாலைகளும் இருப்புப்பாதைகளும் இல்லாத காலங்களில் வணிகர்களின் உள்நாட்டு நீர்வழிப் போக்குவரத்திற்கு இவை பெரிதும் பயன்பட்டன. பெரும்பாலும் குட்டநாட்டுக்கும் கொச்சி துறைமுகத்துக்கும் இடையே பொருட்களைக் கொண்டு செல்ல இவை பயன்படுத்தப்பட்டன.
இப்படகுகள் படகோட்டிகள் தூங்குவதற்கும் சமைப்பதற்கும் போதுமான வசதிகளைக் கொண்டிருந்தன. சில சமயங்களில் படகோட்டிகளின் குடும்பமும் படகில் உடன் இருந்தது. இப்படகோட்டிகள் படகு வலிக்கும் போது பாடும் பாடல்களும் அவர்களுடைய சமையல் முறைகளும் மிகவும் புகழ்பெற்றவை.
சுற்றுலா
தற்காலத்தில் இந்தப் படகுகள் சுற்றுலாவுக்கே அதிகம் பயன்படுத்தப்படுகின்றன. ஆழப்புழைப் பகுதியில் இந்தப் படகுகள் அதிகளவில் காணப்படுகின்றன. ஓரறை, இரண்டறை, மூன்று அறை கொண்ட வள்ளங்கள் மக்கள் தங்கிக் களிக்கப் பயன்படுத்தப் படுகின்றன. சுமார் 900 படகுகள் சுற்றுலாவிற்காக ஓடுவதாகக் கூறப்படுகிறது.
மேலும் பார்க்க
பகுப்பு:கேரளத்தில் சுற்றுலாத் துறை பகுப்பு:நீரூர்திகள்
கிருனா
இந்நகரின் பகுதிகளுக்கு உள்ளக சமி மக்களுடன் இணைந்த நீண்ட வரலாறு உள்ளது. குறைந்தது 6000 ஆண்டுகளுக்கு முன்பே இங்கு குடியிருந்ததற்கான சான்றுகள் உள்ளன. கிருனா நகரம் 1900-ல் உருவானது. இங்கு இரும்புத் தாது அகழ்ந்தெடுத்தலும் கனிமச் சுரங்கங்களும் முதன்மையானத் தொழில்களாகும். இரண்டாம் உலகப் போரின் போது இங்கிருந்து பெருமளவு இரும்பு தொடருந்து வழியாக கிழக்குக் கடலோரத்திற்கு எடுத்துச்செல்லப்பட்டு அங்கிருந்து செருமனிக்கு விற்பனையாயிற்று.
சுற்றுலாப் பயணிகளுக்கு இது மிகவும் புகழ்பெற்ற இடமாக விளங்குகிறது. இங்குள்ள பனி தங்குவிடுதி (ஐசு ஓட்டல்) மிகவும் புகழ்பெற்றது. வடதுருவத்திற்கு அண்மையில் உள்ளதால் நள்ளிரவுச் சூரியனையும் வடக்கு ஒளிகளையும் காண இது சிறந்த இடமாக உள்ளது.
நகரை நகர்த்த முடிவு
கிருனா நகரத்தில் மிகப் பெரிய தாது சுரங்கம் நூற்றாண்டுகளுக்கும் மேலாகத் தொடர்ந்து செயல்பட்டு வருகிறது. இதனால் ஒட்டுமொத்த நகரமும் புதையுண்டு போகும் அபாயத்தில் நகரம் உள்ளதாக நிலவியல் வல்லுநர்கள் 2004ஆம் ஆண்டு கண்டுபிடித்தனர். இதையடுத்து, இந்த நகரில் உள்ள பழமையான வரலாற்றுச் சின்னங்களைப் பாதுகாக்கும் நோக்கத்துடன், முழு நகரையும் மூன்று கிலோமீட்டர் தள்ளியுள்ள இடத்துக்கு இடம் மாற்ற அரசு முடிவெடுத்தது. 2014ஆம் ஆண்டு நகரை நகர்த்துவது தொடர்பான ஆய்வுகள் தொடங்கியது. அதன்பிறகு தற்போது வீடுகளை இடம்மாற்றும் பணிகள் துவங்கியுள்ளது. அடுத்த 16 ஆண்டுகளுக்குள் நகரை முழுமையாக மாற்றிவிட திட்டமிடப்பட்டுள்ளது.
மண்டைக்காடு பகவதி அம்மன் கோவில்
மண்டைக்காடு பகவதி அம்மன் கோயில், தமிழ்நாட்டின் கன்னியாகுமரி மாவட்டம், கல்குளம் வட்டத்தில், குளச்சலுக்குத் தெற்கில் உள்ள மண்டைக்காடு என்னுமிடத்தில் உள்ள அம்மன் கோயிலாகும்.
அமைவிடம்
முற்காலத்தில் நெருக்கமான பனைக்காடாக இருந்த இந்தப் பகுதியில் சுயம்புவாக எழுந்தவள் மண்டைக்காடு பகவதியம்மன். ஆரம்பத்தில் காளிதேவியாக வழிபடப்பட்டவள், பின்னர் கேரள மக்களின் வழக்கப்படி 'பகவதி அம்மன்' என்று அழைக்கப்பட்டாள். 'மந்தைக்காடு' என்ற பெயரே மருவி, 'மண்டைக்காடு' என்று மாறியதாக தல வரலாறு கூறுகின்றது. நாகர்கோவிலிலிருந்து சுமார் 15 கி.மீ தொலைவில் மண்டைக்காடு எனும் ஊரில்,குளச்சலில் இருந்து மூன்று கி.மீ தொலைவில் இக்கோயில் அமைந்துள்ளது. திங்கள் சந்தை சென்று அங்கிருந்தும் பேருந்தில் செல்லலாம்.
அம்மன்
புற்றில் சந்தன முகத்தோடு காட்சி தருகின்ற புற்றுவடிவ மூலவர் தேவிக்கு முன்பாக வெண்கலச்சிலையாக நின்ற கோலத்திலும், வெள்ளிச்சிலையாக அமர்ந்த கோலத்திலும் பகவதியம்மன் அருள் பாலிக்கிறார். இவ்வளவு பிரம்மாண்டமான புற்று வேறு எங்கும் இல்லை என்றும், இப்புற்றில் இதுவரை எந்த பாம்பும் வசித்ததில்லை என்றும் கூறுகின்றனர். பொதுவாக புற்றுக்கோயிலில் பக்தர்கள் பால் ஊற்றுவதும், முட்டைகளை வைத்து வேண்டுவதும் உண்டு. ஆனால் இங்கு பால் ஊற்றுவதோ, முட்டைகளை உடைப்பதோ கிடையாது. ஆனால் இந்த புற்றுக்கு தினமும அபிஷேகம் நடைபெறுகிறது. பூசாரி ஓர் ஏணி மரத்தை வைத்து அதில் ஏறி அம்மனுக்கு பூமாலைகளைச் சாற்றுகிறார்.
கொலின் டிரெட்ஜ்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1954 பிறப்புகள் பகுப்பு:வாழும் நபர்கள் பகுப்பு:சாமர்செட் துடுப்பாட்டக்காரர்கள்
மண்டைக்காடு பகவதி அம்மன் கோவில்
பெண்களின் சபரிமலை
15 அடி உயரம் வரை வளர்ந்து மேற்கூரையை முட்டிக்கொண்டிருக்கும் நிலையில் அமைந்துள்ள பகவதி அம்மன் இக்கோயிலின் சிறப்பாகும். பெண்கள் 41 நாள்கள் விரதமிருந்து, இருமுடி கட்டி இந்தக் கோயிலுக்கு வருவதால், பெண்களின் சபரிமலை என்று சிறப்பித்து அழைக்கப்படுகிறது. மாசி மாத கொடை விழா இந்த ஆலயத்துக்குப் புகழ் சேர்க்கும் ஒரு திருவிழா. பெண்கள் 41 நாள்கள் விரதமிருந்து, இருமுடி சுமந்து, கால்நடையாக இங்கு ஆயிரக்கணக்கான பக்தர்கள் வருவர். அவ்விழாவின்போது பக்தர்கள் கோயிலின் சுற்றுப்புறம் முழுவதும் கூடியிருப்பர். அங்கு பொங்கல் வைத்து அம்மனுக்குப் படைப்பர். பொங்கல் பொங்கி வழியும்போது குலவையிட்டு அம்மனுக்கு நன்றி தெரிவிப்பர். மங்களங்கள் பொங்கச்செய்கின்ற தேவிக்குப் பெண்கள் செய்யும் நன்றிக் காணிக்கையாக இதனைக் கருதுகின்றனர்.
திருவிழா
அதிகாலை 5 மணி முதல் காலை 10.00 மணி வரையும், மாலை 5.00 மணி முதல் இரவு 8.00 மணி வரையும் கோயில் நடை திறந்திருக்கும்.மாசித்திருவிழா 10 நாள்கள் இங்கு நடைபெறுகிறது. ஒவ்வொரு பௌர்ணமி நாளிலும், ஒவ்வொரு தமிழ் மாத கடைசி செவ்வாய், வெள்ளி ஆகிய நாள்களில் பக்தர்கள் அதிக எண்ணிக்கையில் வருகின்றனர்.
பீர்க்கன்கரணை
பீர்க்கன்கரணை (ஆங்கிலம்:Peerkankaranai), இந்தியாவின் தமிழ்நாடு மாநிலத்தில் அமைந்த செங்கல்பட்டு மாவட்டத்தில் உள்ள தாம்பரம் வட்டததில் இருக்கும் ஒரு பேரூராட்சி ஆகும். இப்பேரூராட்சி சென்னைக்கு மிக அருகாமையில் உள்ள ஒரு வளர்ந்து வரும் பேரூராட்சியாக உள்ளது.
தாம்பரம் மாநகராட்சியுடன் இணைத்தல்
3 நவம்பர் 2021 அன்று இந்த பேரூராட்சியானது   தாம்பரம் மாநகராட்சியுடன் இணைக்கப்பட்டது.
பேரூராட்சியின் அமைப்பு
1.786 சகிமீ பரப்பும், 15 பேரூராட்சி மன்ற உறுப்பினர்களையும், 244 தெருக்களையும்  கொண்ட இப்பேரூராட்சி தாம்பரம் (சட்டமன்றத் தொகுதி)க்கும்  மற்றும் ஸ்ரீபெரும்புதூர் மக்களவைத் தொகுதிக்குட்பட்டதாகும்.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 25,871 மக்கள்தொகை கொண்டது. கடந்த பத்தாண்டுகளில் மக்கள்தொகை வளர்ச்சி விகிதம் 47.7% ஆகவுயர்ந்துள்ளது. மேலும் இப்பேரூராட்சியின் எழுத்தறிவு 92% மற்றும்  பாலின விகிதம் 1,000 ஆண்களுக்கு,  985 பெண்கள் வீதம் உள்ளனர். மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 13% மற்றும் 1% ஆக உள்ளனர். மக்கள்தொகை அடர்த்தி ஒரு கிமீ 4061 நபர் வீதம் வாழ்கின்றனர்.
ஆதாரங்கள்
பகுப்பு:செங்கல்பட்டு மாவட்டம் செங்கல்பட்டு மாவட்ட ஊர்களும் நகரங்களும் * பகுப்பு:சென்னை சுற்றுப் பகுதிகள்
கமுதி சூரிய மின் திட்டம்
கமுதி சூரிய மின் திட்டம் (Kamuthi Solar Power Project) என்பது 2500 acre பரப்பில் நிறுவப்பட்டுள்ள ஒளிமின்னழுத்த மின் நிலையம் ஆகும். இது இந்தியாவின் தமிழ்நாட்டில் இராமநாதபுரம் மாவட்டம், கமுதியில் அமைந்துள்ளது. மதுரையிலிருந்து சுமார் 90 கி.மீ. தொலைவில் இந்நிலையம் அமைந்துள்ளது. இந்த திட்டத்தை அதானி பவர் குழுமம் நிறுவியுள்ளது. ஒரு குறிப்பிட்ட பகுதியில் 648 மெகாவாட் மின் உருவாக்கும் திறன் கொண்ட, உலகின் 12வது பெரிய பெரிய திறன் கொண்ட சூரிய சக்தி பூங்காவாக இது உள்ளது.
தொலைத்தொடர்பு தரப்படுத்தலுக்கான ஐரோப்பிய நிறுவனம்
ஐரோப்பிய தொலைத்தொடர்பு தரப்படுத்தல் நிறுவனம் என்பது இலாப நோக்கற்ற தரப்படுத்தல் நிறுவனம். இது ஜி. எஸ். எம் தொலைத்தொடர்பு முறையை தரப்படுத்தி வெற்றி கண்டது. இந்த நிறுவனத்தின் தரப்படுத்தல் திட்டங்கள் ஐரோப்பாவில் நடைமுறைப்படுகின்றன. உலகம் முழுவதிலும் இதற்கு வரவேற்பு அதிகரித்துள்ளது. 1988 ஆம் ஆண்டு தொடங்கப்பட்டு, சில ஆண்டுகளுக்குப் பிறகு ஐரோப்பிய ஆணையத்தினால் ஏற்கப்பட்டது.
கமுதி சூரிய மின் திட்டம்
13 ஜூன் 2016 அன்று சூரிய பூங்காவைத் தேசிய கட்டமைப்புடன் இணைக்க ஐந்து துணை நிலையங்களை ஏபிபி நியமித்தது. கமுதி சூரிய மின்சக்தி திட்டம் 21 செப்டம்பர் 2016 அன்று inr 45500000000 செலவில் அமைக்கப்பட்டுள்ளது. சூரிய ஆலையில் 2.5 மில்லியன் சூரிய தொகுதிகள், 380,000 அடித்தளங்கள், 27,000 மீட்டர் கட்டமைப்புகள், 576 மாறுமின் எதிர் மாற்றிகள், 154 மின்மாற்றிகள் மற்றும் கிட்டத்தட்ட 6,000 கி.மீ. கம்பி வடங்கள் நிறுவப்பட்டுள்ளன. சூரிய பதாகைகளைத் தாங்குவதற்குத் தேவையான கட்டமைப்புகளை நிர்மாணிக்க 30,000 டன் கால்வனேற்றப்பட்ட எஃகு தேவைப்பட்டது. இந்த திட்டத்தை 8 மாதங்களுக்குள் முடிக்க சுமார் 8,500 தொழிலாளர்கள் ஒரு நாளைக்குச் சராசரியாக 11 மெகாவாட் திறன் கொண்டதாக நிறுவினர்.
தொலைத்தொடர்பு தரப்படுத்தலுக்கான ஐரோப்பிய நிறுவனம்
உறுப்பு நாடுகள்
இந்த அமைப்பின் முழு உறுப்பினர்களாக ஐரோப்பிய ஒன்றியத்தில் உள்ள நாடுகளும், அல்பானியா, அண்டோரா, ஐசுலாந்து, நார்வே, சுவிட்சர்லாந்து, போசுனியாவும் ஹெர்சிகோவினாவும், செர்பியா, ]மாசிடோனியா, உக்ரைன், துருக்கி, ஜார்ஜியா ஆகிய நாடுகள் உள்ளன.
கமுதி சூரிய மின் திட்டம்
முழு சூரிய பூங்காவும் தமிழ்நாடு மின்பகிர்மான நிறுவனத்துடன் 400 கி.வி துணை மின்நிலையத்துடன் இணைக்கப்பட்டுள்ளது. சூரியசக்தி பலகைகள் சுய-மின்னேற்றம் செய்யப்பட்ட பொறியன்கள் மூலம் தினமும் சுத்தம் செய்யப்படுகின்றன.
தொலைத்தொடர்பு தரப்படுத்தலுக்கான ஐரோப்பிய நிறுவனம்
உறுப்பு நாடுகள்
தற்போதைய துணை உறுப்புகளாக ஆஸ்திரேலியா, அமெரிக்கா, பிரேசில், தென்னாப்பிரிக்கா, எகிப்து, இசுரயேல், யேமன், கத்தார், ஐக்கிய அரபு அமீரகம், ஈரான், உசுபெகிசுத்தான், இந்தியா, சீனா, தென் கொரியா, ஜப்பான், தாய்வான், மலேசியா, சிங்கப்பூர், இந்தோனேசியா ஆகிய நாடுகள் உள்ளன. பார்வையாளராக ரஷ்யா உள்ளது.
கமுதி சூரிய மின் திட்டம்
இந்த கட்டமைப்பினைப் பயன்படுத்தி சுமார் 2100 kWh/(m2*yr) அடிப்படையில் வருடத்திற்கு 1.35 TWh/yr உற்பத்தி செய்யலாம். இந்த அமைப்பு சுமார் 25 ஆண்டு தொழில்நுட்ப ஆயுட்காலத்தினை கொண்டது.
மேற்கோள்கள்
பகுப்பு:இராமநாதபுரம் மாவட்டம் பகுப்பு:Coordinates on Wikidata பகுப்பு:சூரிய ஆற்றல் பகுப்பு:தமிழ்நாட்டிலுள்ள சூரிய மின் நிலையங்கள்
தொலைத்தொடர்பு தரப்படுத்தலுக்கான ஐரோப்பிய நிறுவனம்
உறுப்பு நாடுகள்
பகுப்பு:ஐரோப்பா
போனிப் போர்
thumb|200px|போலிப் போரின் போது பிரிட்டிஷ் உள்நாட்டு பாதுகாப்பு அமைச்சரகம் வெளியிட்ட சுவரொட்டிகளுள் ஒன்று. [[நாசி ஜெர்மனி நச்சுப்புகைத் தாக்குதல் நடத்தக் கூடுமென மக்களை எச்சரிக்கின்றது]]
போனிப் போர் (Phoney War) என்பது இரண்டாம் உலகப் போரின் ஒரு கட்டத்தைக் குறிக்கும். செப்டம்பர் 1939 முதல் மே 1940 வரையுள்ள காலகட்டத்தில் ஐரோப்பா கண்டத்தில் நடந்த நிகழ்வுகள் போலிப் போர் என்றழைக்கப்படுகின்றன. நேச நாடுகளும் அச்சு நாடுகளும் அதிகாரப்பூர்வமாக போர் பிரகடனம் செய்திருந்தாலும் ராணுவ ரீதியாக எந்த முக்கிய நடவடிக்கையையும் இக்காலகட்டத்தில் ஐரோப்பாவின் மைய நிலப்பரப்பில் (காண்டினன்டல் ஐரோப்பா) மேற்கொள்ளவில்லை.
பின்புலம்
1930களின் இறுதியில் நாசி ஜெர்மனிக்கும் நேசநாடுகளான பிரிட்டன் மற்றும் பிரான்சிற்கும் இடையே போர் மூளுவது தவிர்க்கமுடியாத ஒன்றாகியது. நேசநாட்டுக் கூட்டணியில் ஜெர்மனியின் கிழக்கெல்லையில் அமைந்திருந்த போலந்து நாடும் இடம் பெற்றிருந்தது. ஜெர்மனி போலந்தைத் தாக்கினால் பிரிட்டனும், பிரான்சும் அதன் உதவிக்கு வர வேண்டும் என்று அவை ஒப்பந்தம் செய்திருந்தன. செப்டம்பர் 1930ல் ஹிட்லரின் ஆணைப்படி ஜெர்மானியப் படைகள் போலந்தைத் தாக்கின. முன் செய்திருந்தத ஒப்பந்ததின்படி பிரான்சும், பிரிட்டனும் ஜெர்ம்னியின் மீது போர் பிரகடனம் செய்தன. ஆனால் ஜெர்மனியைத் தாக்க எந்தவொரு பெருமுயற்சியும் மேற்கொள்ளவில்லை.
ஐரோப்பாவில் மந்த நிலை
thumb|right|250px|மேற்குப் போர்முனையில் ஓய்வாக அமர்ந்திருக்கும் பிரிட்டானிய மற்றும் பிரெஞ்சு விமானப்படையினர் ஜெர்மானியப் படைகளின் பெரும்பகுதி கிழக்கில் போலந்தில் போரிட்டுக் கொண்டிருந்த போது அந்நாட்டின் மேற்கெல்லையை குறைந்த அளவு படைகளே பாதுகாத்து வந்தன. பிரான்சு அரைமனதாக ஜெர்மனியின் மேற்கு எல்லையில் ஒரு தாக்குதல் நிகழ்த்தியது. சார் படையெடுப்பு என்றழைக்கப்படும் இத்தாக்குதலை பிரான்சு சீக்கிரம் நிறுத்திக் கொண்டதால் ஜெர்மனிக்கு இழப்பேதும் ஏற்படவில்லை. ஒரே மாதத்தில் ஜெர்மானியப் படைகள் போலந்தை வீழ்த்தின. அக்டோபர் 6ம் தேதி போலந்து ஜெர்மனியாலும் சோவியத் யூனியனாலும் முழுதும் ஆக்கிரமிக்கப் பட்டது. இதன் பின்னர் மேற்குப் போர்முனையில் ஏழு மாதங்கள் இழுபறிநிலை நீடித்தது. நேசநாடுகள் தங்கள் போர் ஆயத்தங்களை விரிவு படுத்தின. பிரிட்டன் அமெரிக்காவுடன் கடன்-குத்தகை ஒப்பந்தம் செய்து கொண்டது. இதன் மூலம் அமெரிக்காவிலிருந்து பெருமளவில் தளவாடங்களை வாங்கத் தொடங்கியது. அமெரிக்காவிலிருந்து இந்த தளவாடங்களை ஏற்றி வரும் கப்பல் கூட்டங்களைத் தாக்கி மூழ்கடிக்க ஜெர்மன் கடற்படை முயன்றதால் அட்லாண்டிக் சண்டை ஆரம்பமாகியது. ஆனால் ஐரோப்பிய மேற்குப் போர்முனையில் இரு தரப்பினருக்கும் அவ்வப்போது சிறு சிறு மோதல்கள் நிகழ்ந்தாலும் பெரிய அளவில் ஒன்றும் நடக்கவில்லை.
ஐரோப்பாவின் மையப் பிரதேசத்தில் இழுபறி நிலை நீடித்தாலும், பிற இடங்களில் போர்கள் மூண்டு கொண்டிருந்தன. நவம்பர் 30ம் நாள் சோவியத் யூனியன் ஃபின்லாந்தைத் தாக்கியது. இதனால் குளிர்காலப் போர் ஆரம்பமாகியது. மார்ச் 20, 1940 வரை நடைபெற்ற இப்போரில் சோவியத் யூனியன் வெற்றி பெற்று பின்லாந்தின் பல பகுதிகள் அதன் வசமாகின. இப்போரில் பின்லாந்துக்கு உதவலாமா வேண்டாமா என்று நேசநாட்டுத் தலைவர்களால் தெளிவான முடிவெடுக்க முடியவில்லை. இது முடிந்து சில வாரங்களில் ஜெர்மனி டென்மார்க் மற்றும் நார்வே நாடுகளைத் தாக்கியது. ஏப்ரல் 9, 1940ல் தொடங்கிய ஜெர்மனியின் நார்வே படையெடுப்பை எதிர்கொள்ள நேசநாட்டுப் படைகள் நார்வேக்கு சென்றன. ஆனால் அவற்றால் ஜெர்மானியப் படைகளை முறியடிக்க இயலவில்லை. இந்தச் சண்டை நடந்து கொண்டிருக்கும் போதே மே 10 அன்று ஜெர்மனி மேற்கு போர்முனையில் பெல்ஜியம், நெதர்லாந்து, லக்சம்பர்க் மற்றும் பிரான்சின் மீது தாக்குதல் தொடுத்தது. ஜூன் மாத இறுதிக்குள் மேற்குறிப்பிட்ட அனைத்து நாடுகளும் நாசி போர்எந்திரத்தின் வலிமையைச் சமாளிக்க முடியாமல் சரணடைந்தன.
வெளி இணைப்புகள்
பகுப்பு:1939 நிகழ்வுகள் பகுப்பு:1940 நிகழ்வுகள் பகுப்பு:மேற்குப் போர்முனை (இரண்டாம் உலகப் போர்) பகுப்பு:பிரான்சின் வரலாறு பகுப்பு:ஐக்கிய இராச்சியத்தின் வரலாறு
அச்சன் உறங்காத வீடு (திரைப்படம்)
அச்சன் உறங்காத வீடு (ஆங்கிலம்:Achanurangatha_Veedu), (மலையாளம்: അച്ഛനുറങ്ങാത്ത വീട്) லால் ஜோஸ் இயக்கத்தில் பாபு ஜனார்தனன் எழுதி சனவரி 6 2006 ஆம் ஆண்டு வெளிவந்த மலையாளத் திரைப்படம் ஆகும்.
விளக்கங்கள்
இத்திரைப்படம் 1996 செப்டம்பரில் கேரளத்தின் இடுக்கி மாவட்டம் சூரியநெல்லியில் ஒரு பள்ளிச் சிறுமியையை காதலிப்பது போல் ஆசை காட்டி பள்ளி பேருந்து நடத்துநர் தன்னுடன் கடத்திச் சென்று தான் அனுபவித்தப் பின் அச்சிறுமியை கேரளத்தின் மிக முக்கிய அரசியல்வாதிகள் மற்றும் பெரிய பணக்கரரிடம் விற்றிருக்கிறான். இவர்கள் கேரளா முழுக்க அந்தப் பெண்ணை மிரட்டி ஊர் ஊராகப் கூட்டிச் சென்று அனுபவித்த பின் 40 நாட்களுக்குப் பிறகு அந்தச் சிறுமியை மிரட்டி வெளியே விட்டிருக்கிறார்கள். இச்சம்பவம் வெளியே கசிந்து பின் வழக்காக மாறியது. மொத்தம் 42 பேர்கள் மீது வழக்கு தொடரப்பட்டு, முக்கிய குற்றவாளிகள் கைது செய்யப்பட்டனர். இந்த உண்மைச் சம்பவத்தை அடிப்படையாகக் கொண்டு இத் திரைப்படம் உருவாக்கப்பட்டு சனவரி 6 - 2006 ஆம் ஆண்டு அன்று வெளிவந்தது.
வெளி இணைப்பு
பகுப்பு:2006 மலையாளத் திரைப்படங்கள் பகுப்பு:உண்மைத் திரைப்படங்கள்
நிகழ்படப் பாடம்
நிகழ்படப் பாடம் (Video lesson) அல்லது நிகழ்பட விரிவுரை என்பது கற்றுக் கொள்ள வேண்டிய ஒரு தலைப்பிற்கான கற்றல் பொருட்களை வழங்கும் நிகழ்படம் ஆகும்.